מוטי זוננפלד

מוטי (אליהו מרדכי) זוננפלד הוא איש עסקים ונדבן יהודי, חבר ועד מנהל בעמותת נאמני מרכז שניידר.

 קורות חיים 
זוננפלד, בנם של ג'ני (שיינדל חנה) ומשה יהודה זוננפלד, נולד בברזיל. קרוי על שם סבו הרב אליהו מרדכי, בנו של הרב יוסף חיים זוננפלד. למד בישיבת היישוב החדש בתל אביב, ישיבת סלבודקה וישיבת מרכז הרב.

זוננפלד מרבה לתרום לישיבות מכל החוגים, בהם, ישיבת מיר, מוסדות חסידות בעלזא וישיבת מרכז הרב. בין השאר הוא תומך בהוצאת ספרים תורניים באמצעות קרן רא"ם. תרם גם את בית המדרש 'בית נפתלי' של חסידות בעלזא באשדוד לעילוי נשמת אביו של אלימלך פירר, יו"ר עזרה למרפא.

זוננפלד הוא חבר האספה הכללית של עמותת מסע ישראלי.

 חיים אישיים 
זוננפלד נשוי בשלישית לשרה ומתגורר בירושלים וברעננה. לפרקים מתגורר גם בברזיל. בתו דניאלי נהרגה בתאונת דרכים בשנת תשע"ה.

 קרן דניאלי 
350px|ממוזער|שמאל|זוננפלד עומד במרכז, בטקס הענקת "פרס דניאלי לרפואה עם לב" לרופאות, רופאים ואחיות מתחום האונקולוגיה כהוקרה על טיפול יוצא דופן בחולים
בעקבות פטירת בתו דניאלי זוננפלד, שהתנדבה בבית החולים שניידר לילדים, הקים את ״קרן דניאלי" המקדמת למעלה מ-100 מיזמים לטובת החברה הישראלית. מבין המיזמים:
 ״צוות דניאלי״ - צוות רפואי מקצועי וייחודי הכולל: רופאים, אחיות, פסיכולוגיות ועובדות סוציאליות מהמחלקה האונקולוגית בבית החולים שניידר הנותן טיפול ביתי לילדים חולי סרטן.
 "פרס דניאלי לרפואה עם לב" - פרס המעלה על נס את הרופאים והאחיות שצוינו לשבח על גישתם האנושית לחולה ולמשפחתו.
 "בשביל דניאלי" – שרות לאומי לנוער בסיכון - תוכנית שהוקמה על ידי אגודת עמינדב לשרות לאומי ומעניקה לנוער בסיכון הדרכה ובניין במעגלי החיים.
 "מדרשת דניאלי" - מדרשה המכשירה בנות לקראת השירות הלאומי. המדרשה נוסדה על ידי מוסדות "בני דוד" בעלי.
 צורבא לנשים - לימוד הלכה לנשים, הפועלת במתכונת של שיעור חד שבועי, בקהילות ברחבי הארץ והעולם.
 "אחוזת דניאלי" - רעננה- מתחמים עבור גני ילדים.
 "לב דניאלי" - מערך שבא לתת מענה לזוגות חשוכי ילדים. במסגרת הטיפולים שנעשים בהכוונת "בוני עולם". מסייעים ומנחים את צוות המעבדה באחריות ובהנחיות ההלכתיות כלפי המטופלים. המערך נחנך במרכז הרפואי הדסה עין כרם.
 גרעין דניאלי – עכו - גרעין תורני בעיר עכו שמטרתו להרים את קרן התורה והיהדות במרכז העיר, להביא משפחות צעירות, תורניות ודינמיות, להקים בית מדרש מרכזי, ולהביא בנות השירות הלאומי ותלמידי המכינה לקבוע בעתיד את ביתם בעכו, במסגרת "גרעין דניאלי".
 סידור תפילת דניאלי לנשים ולבנות - סידור לנשות ובנות ישראל, בתוספת ההלכות, ההליכות וההנחיות הנצרכות לתפילת הנשים. בעריכת הרב יעקב וינגרטן.
 חוג פרשת השבוע ע"ש דניאלי זוננפלד במרכז מורשת בגין.
 מלגות למצוינות ולחסד - המרכז האקדמי "שערי מדע ומשפט" בהוד השרון הקים תוכנית מלגות למצוינות ולחסד שמטרת תוכנית המלגות היא לעודד סטודנטים מכל חוגי הלימוד הקיימים במרכז האקדמי שעוסקים בפעילות חברתית ערכית ותורמים לקהילה בזמן לימודיהם.
 מלגות לסטודנטים לרפואה באוניברסיטת בר-אילן.
 בית מדרש יום שישי - בבית הכנסת "לכו נרננה" ברעננה.
 "שירת דניאלי", ב'מתן השרון'- חדר פעילות במרכז החדש ברעננה של מתן השרון, מכון תורני לנשים, החדר נקרא "שירת דניאל".
בנועם דניאלי - המעודד רישום לנישואין דרך הרבנות במסגרת "ארגון רבני בנועם"
 עמותה "למענם"

קישורים חיצוניים

אתר קרן דניאלי

הערות שוליים

קטגוריה:אנשי עסקים יהודים ברזילאים
קטגוריה:אנשי עסקים ישראלים
קטגוריה:בוגרי ישיבת מרכז הרב
קטגוריה:בוגרי ישיבת סלבודקה (בני ברק)
קטגוריה:נדבנים יהודים ברזילאים
קטגוריה:נדבנים ישראלים
קטגוריה:משפחת זוננפלד